Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kõigile meeldib kuulda häid uudiseid.
Aga vahel on nii,
et hea uudis ühe jaoks võib olla halb uudis teise jaoks.
Kõik sõltub sellest,
kus omadega Jumala tõe valguses oled.
Oleme uurinud Ilmutuse raamatut
ja näinud seal sageli erinevaid Jumala väljaütlemisi.
Väljaütlemisi selle kohta,
mis ei puuduta juba toimunut, aga seda, mis alles saab toimuma.
Nii näiteks nägime Ilmutuse 7. peatükis mõtet:
Pääste on meie Jumalal, kes istub Troonil, ja Tallel!”
Kuigi see pääste on kindel asi,
siis inimesed ei kogenud seda enne, kui alles mitu salmi hiljem.
Sama teema puudutab ka peatükki, mida täna uurima hakkame.
Nii palungi teil avada Ilmutuse 14. peatüki.
Ilmutuse 14. peatükk.
Vaatame sealt 8. salmi, kus on üks võrratu kuulutus.
Samas me ei näe selle kuulutuse lõplikku täitumist enne,
kui alles Ilmutuse 19. peatükis.
Nii et Jumal kuulutab midagi ette tuleviku jaoks.
Nii nagu Ta kuulutab ette ka oma kohtumõistmise tulekust.
Me nägime Ilmutuse 8. ja 9. peatükki uurides
pasunate puhumisega kaasnevaid nuhtlusi.
Jah, need olid Jumala poolt saadetud nuhtlused,
aga number, mida nende nuhtluste puhul ikka ja jälle nägime,
oli 1/3 ehk mitte täisarv.
Nende eesmärgiks oli ilmutada midagi -
Jumala võimast väge, mis oli esile tõusmas.
Nähes neid nuhtlusi,
on inimestel võimalus olla piisavalt targad
ja parandada meelt.
Olla piisavalt alandlikud, et pöörduda oma patust
ja võtta Jumalalt vastu pääste ning andestus.
Seega, mida me siis näeme Ilmutuse 14:8?
"Veel teine ingel järgnes talle, hüüdes:
Langenud, langenud on suur Paabel..."
Ilmutuse raamatu puhul on oluline mõista,
et inimesed, kellele see kirjutati,
mõistsid neid tekste piibellikkust ja juudi vaatenurgast lähtuvalt.
Paabelit nähti Johannese ajal kui suure rõhujana.
Seda kõike juba sadu aastaid enne Johannest.
Kuid prohvetlikult rääkides
mängis Paabel vägagi olulist rolli Iisraeli ajaloos.
Näeme ajaloos esimest lunastust, mis kaasnes Egiptusest väljumisega.
Kuid täiendav lunastus on seotud Paabeliga,
mida nähti Jumala vaenlasena.
Kellegina, kes hävitas Pühas linnas Jumala templi.
Teise templi hävitamine toimus juba Johannese aegadel -
sõltuvalt ka sellest, kuhu Ilmutuse raamat paigutada.
Kuid inimeste silmis oli Paabelil oluline roll,
sest tegu oli Jumala rahva vaenlasega.
Nii et kui nad siis kuulsid, et Paabel on langenud,
oli see neile suurepäraseks uudiseks.
Mis aga tõi kaasa Paabeli hävingu? Jumala viha.
Ilmutuse 14:8: "Veel teine ingel järgnes talle,
hüüdes: Langenud, langenud on suur Paabel"
Me näeme järgmistes salmides,
kuidas Paabelit kujutatakse hoorava või abielurikkuja naisena.
Naisena, kes ahvatles inimesi abielu rikkuma.
Mida ma selle all silmas pean?
Antud kontekstis ebajumalate kummardamist.
Mida aga see kaasa toob?
Antud kontekstis Jumala viha, armukadeduse ja kättemaksu.
See on see, millest siin räägitakse.
Paabelile viidatakse sageli kui naisele,
"kes oma hooruse raevuviinaga on jootnud kõiki paganaid!”
Rääkides hoorusest,
siis kas siin räägitakse otsesest hoorusest?
Ei, vaid vaimulikust truudusetusest.
Seetõttu ka, kui rääkisime varem 144 000 "päästetud neitsist",
siis kui võtta seda neitsiks olemist sõna sõnalt,
magaks me maha Piibli tegeliku keele.
Sest tolles kontekstis neitslikkusest rääkimine
puudutas vaimset truudust Jumala käskudele ja tõdedele.
Kuid liigume edasi 9. salmi juurde.
Oleme juba näinud kahte inglit ja oleme nüüd valmis kolmandaks.
Ilmutuse 14:9:
"Veel kolmas ingel järgnes neile, hüüdes suure häälega:
Kui keegi kummardab metsalist ja tema kuju
ning võtab tema märgi oma otsaette või oma käe peale,
siis ta saab juua Jumala raevu viina"
Me räägime siin Jumala raevust ehk vihast.
Millest see on tingitud?
Tema mitte õigest kummardamisest.
Seetõttu on nii ülimalt oluline mõista,
et Jumala jaoks pole midagi olulisemat,
kui see, et Teda ülistaksime ja kummardaksime.
Võiduka elu saladus ei peitu selles, mis su elus toimub.
Selles, kas oled tööalaselt edukas,
kas omad head mainet oma kaaslaste seas
või kas elad rikaste linnajaos.
Jumala vaatenurgast ei oma need asjad mingit tähtsust.
Mida Jumal inimeselt ootab?
Sõltumata sellest, millises olukorras ta ka poleks,
ükskõik, kuidas ka ei kannataks või kui hull elu poleks -
et inimene jääks ustavaks ja kummardaks Jumalat.
Võitlusmoment peitub aga selles,
et saatan toob sageli me ellu asju vaid ühe eesmärgiga -
tõmmata meid kaugemale Jumala kummardamisest.
Ja kui tal see õnnestub, saame me peagi lüüa.
Nii käibki lahing selle üle,
et jääda ustavaks Jumala teenimisele, mis iganes olukorrad ka poleks.
Need aga, kes pöörduvad sellest ära -
kes lasevad ilmamuredel võtta võimust
ja lasta neil pöörata end tõest, võttes omaks valeõpetuse,
siis mis nendega juhtub?
"...siis ta saab juua Jumala raevu viina,
mis lahjendamata on valatud tema vihakarikasse",
sest Jumal on armukade ja kättemaksev Jumal.
"...ning teda piinatakse tules ja väävlis
pühade inglite ees ja Talle ees."
Miks seal selline salm on?
Seal on öeldud, et inimest piinatakse pühade inglite ja Talle ees.
Üks Ilmutuse raamatu eesmärke
nagu ka täitsa alguses öeldud, kui hakkasime seda uurima,
on tõsta esile Jeesust
ja anda meile õige arusaam Jeesusest.
Inimesed arvavad liiga sageli, et Jeesus on seotud vaid armuga.
"Oo, Ta on üdini andestav ja armastav.
Ta on ju kui tall,
kes ei tee kellelegi haiget ega ammusta ega ründa kedagi.
Tall pole ju veel kunagi kedagi ära tapnud."
Kuid rääkides Jumala Tallest,
siis me näeme Tema kohta Ilmutuse 1. peatükis
hoopis teistsugust kirjeldust.
Jah, Ta on ühtpidi Lunastaja,
aga samas, kui Jumala viha langeb, siis kes on seal?
Pühad inglid ja Tall.
Mida me õppisime Ilmutuse 6. peatüki lõpust?
Talle vihast.
Nii me näeme ikka ja jälle Ilmutuse raamatus
hukkamõistu ja viha.
Võttes peagi kokku Ilmutuse 14. peatüki
ja liikudes edasi 15. peatükki,
näeme me ka piibelikku selgitust sellele,
kust see Jumala raev ja kohtumõistmine pärineb.
See võib olla üsnagi üllatav te jaoks, kuid vaatame praegu 11. salmi.
Jumal räägib siin oma kohtumõistmisest
ja piinast, mis tabab ebajumala kummardajaid.
Ilmutuse 14:11:
"Ja nende piinasuits tõuseb üles igavesest ajast igavesti;
ja neil, kes kummardavad metsalist ja tema kuju,
ei ole hingamist päeval ega ööl,
ei ühelgi, kes võtab endale ta nime märgi.
Siin olgu kannatlikkust pühadel"
Selle salmi juures on jälle oluline mõista midagi,
et näha üht erinevust.
Saab olema neid, kes alistuvad ja järgivad metsalist ehk antikristust,
võttes tema märgi oma otsaesisele ja käele,
et mõelda ja tegutseda vastavalt selle kurjuse impeeriumile.
See aga on täielik vastandkellele?
Neile, kes on kannatlikud.
Mis paneb sind kannatlik olema ja vastu pidama?
Vaatasin hiljaaegu üht filmi,
kus üks inimene rippus aknast välja.
Kuid ta hoidis jätkuvalt meeleheitlikult kinni,
sest ta uskus, et keegi on tulemas.
Kui ta aga kuulis, et inimene,
keda ta uskus olevat oma päästja ja aknast tuppa tõmbaja,
on maha lastud ja surnud,
lasi ta hoobilt lahti ja sai ka ise surma.
Miks?
Sest tal polnud tuleviku osas enam mingit ootust ega lootust.
Kuid sul pole Jumalariigi osas mingit ootust
ja sa ei usu Jeesuse tõotustesse
Tema tagasituleku ja Jumalariigi rajamise kohta,
siis sa ei pea ka vastu
ja annad kergesti järgi võlts-päästja kiusatustele ja peibutustele.
Antikristusele ehk metsalisele,
kes saadab korda imesid ja tunnustähti
ja kellesse hakkad uskuma ning lootma pigem hirmust,
selle asemel, et hoida Jumalat esikohal.
See ongi see, millest siin räägitakse,
kui räägitakse pühade kannatlikkusest.
Mida see pühade kannatlikkus aga esile toob?
"...kes hoiavad alal Jumala käske ja Jeesuse usku!”
Pange tähele 12. salmi.
Paljude usklike jaoks on selline keele kasutus võõras.
Nad arvavad, et usk Jeesusesse
vabastab meid Jumala korralduste täitmisest.
Kuid enam suuremat valet ei anna ollagi!
Usk Jeesusesse just panebki meid alistuma rõõmus ja sõnakuulelikkuses.
Sõnakuulelikkuses millele? Jumala Sõnale.
Millele me aga alistume? Jumala korraldustele.
Mitte selleks, et saada päästetud, aga tänu sellele, et oleme päästetud.
See toob ka kaasa õige käitumise.
Meid on päästetud peegeldama Jumala au oma elus.
Jumala käsud on kui mõõde, mis õpetab meid elama väärikal moel.
Me pole väärt tänu oma tegudele, vaid Jumala armule,
mis õpetab meid hülgama kõik jumalatus
ja elama sirgelt ning selgelt praeguses ajas.
Ilmutuse 14:12: "Siin olgu kannatlikkust pühadel,
kes hoiavad alal Jumala käske ja Jeesuse usku!”
Näete siin seost Jumala käskude ja Jeesuse usu vahel?
Vaatame edasi Ilmutuse 14:13. "Ma kuulsin häält taevast ütlevat:
Kirjuta: Õndsad on surnud, kes nüüdsest peale surevad Issandas"
Mitte need, kes lihtsalt surevad, aga kes surevad Issandas.
Seetõttu tulebki viia evangeeliumi sõnum ka moslemiteni,
sest nende arust on äge surra Allahis (ehk Jumalas),
aga see pole nii.
Loeb vaid see, kui me sureme Issandas ehk Jeesuses;
kui loobume oma elust Tema heaks.
Mäletate, millest me rääkisime?
Küsimus pole selles, et õhutaksime sõda.
Sest Jeesus ütles,
et kes võtavad teisi vangi, viiakse ise vangi
ja kes tapavad mõõgaga, hukkuvad ise mõõga läbi.
Meie asi on seista kindlalt tõe peal,
mitte joosta, põgeneda
ja sõdida vaenlase vastu füüsilisel moel.
Miks?
Sest me teame, et võit ei tule füüsilise mõõga läbi,
vaid läbi Jeesuse suus oleva mõõga, milleks on Tema Sõna.
Jeesus kuulutab võitu meie eest.
"Õndsad (ja õnnelikud) on surnud, kes nüüdsest peale surevad Issandas!
Jah, Vaim ütleb, et nad võivad hingata oma vaevadest,
sest nende teod lähevad nendega kaasa.”
Kui me teenime Jumalat, järgneb me ustavus meile ka igavikku
ehk ellu peale surma ehk Jumalariiki.
See on see, mida tahta endaga kaasa võtta,
mitte tühiseid ja mõttetuid asju, mida raha eest saab osta.
Vaatame edasi 14. salmi.
Taaskord, me peame mõistma,
et kõik siin öeldu puudutab sõnumit neile 144 000'le Ilmutuse 14. peatükis.
Neile, kes võetakse ära siit maailmast.
Nii kirjeldab ka Piibel täpselt, mis saab juhtuma.
Ilmutuse 14:14:
"Ma nägin, ennäe: valge pilv,
ning see, kes istus pilvel, oli Inimese Poja sarnane"
Kes see on? Jeesus.
"...tal oli kuldpärg peas ning vahe sirp käes.
Ja üks teine ingel väljus templist"
Tempel on üks väga oluline koht nii selle peatüki lõpus,
kui veelgi enam 15. ja 16. peatükis.
Me peame mõistma,
et siin ei räägita Jeruusalemma templist,
aga taevasest templist.
Ühtlasi näeme hetke pärast,
mida peaks see koht meile edasi andma,
aga vaatame uuesti Ilmutuse 14:14-16:
"...see, kes istus pilvel, oli Inimese Poja sarnane,
tal oli kuldpärg peas ning vahe sirp käes.
Ja üks teine ingel väljus templist,
hüüdes suure häälega sellele, kes istus pilvel (ehk Jeesusele):
Hakka tööle oma sirbiga ning lõika, sest lõikustund on tulnud,
sest ilmamaa lõikus on juba küps."
Ja see, kes pilvel istus,
pistis oma sirbi ilmamaa külge ning ilmamaa lõigati paljaks."
See on kujund sellest,
kuidas Jeesus tõmbab oma lepingu-rahva välja.
Rahva, kes on pühendunud evangeeliumile.
Evangeelium, mis levib üle maailma
ja esitab viimase kutse tulla Jeesuse juurde
ning saada osa õndsast lootusest.
Mis peale seda sünnib?
Kohtumõistmine.
See, mida just nägime ja mis on tulemas,
on aga kaks täiesti erinevat asja.
Kuidas nii?
Ilmutuse 14:17: "Üks teine ingel"
Näeme siin, et tegu on ühe teise ingliga ehk teistlaadi ingliga
"Üks teine ingel väljus templist taevas ning temalgi oli vahe sirp.
Ja üks teine ingel, kellel oli meelevald tule üle"
Miks?
Mäletate midagi?
Kui Jumal tõi Noa päevil hävingu selle maailma üle,
siis Ta tegi seda läbi vee,
samas tõotades, et ei tee seda enam kunagi uuesti.
Mida see tähendab? Et Ta ei hävita enam kunagi maad?
Ei, seda Ta ei tõotanud.
Küll aga tõotas Ta,
et Ta ei hävita enam kunagi maad veega.
Ta teeb seda hoopis tule kaudu. Miks?
Sest tuli on seotud puhastamise- ja mustuse kõrvaldamisega.
Nii et rääkides Jumala kohtumõistmisest,
räägime me siis ühest teisest inglist teistsuguse ülesandega,
kellel saab olema meelevald tule üle.
Sest tule ja Jumala viha vahel on oma seos.
Salm 18 ütleb, et see tuli lähtub altarist.
Mida altar sümboliseerib?
Ohvrit või hukkamõistu.
Miks?
Sest altaril toimub surm, mis on üks kohtumõistmise vorme.
See on see, mida see salm püüab meile öelda.
Ilmutuse 14:18:
"...ingel, kellel oli meelevald tule üle,
tuli altarist, ning hõikas valju häälega sellele, kellel oli vahe sirp:
Hakka tööle oma vaheda sirbiga
ning lõika maha ilmamaa viinapuu kobarad,
sest selle marjad on küpsed!”
Mida viinamarjadest saadakse?
Veini.
Nii näeme ka siin, kuidas vein on seotud kohtumõistmisega.
Miks?
Juudi kontekstis vaadatuna on vein tavaliselt seotud rõõmuga.
Siin mainitud vein tähistab aga Jumala viha,
mis saab ka järgmiste saadete jooksul selgeks.
See vein ja kohtumõistmine saavad lõpuks omavahel kokku,
sest Jumalal on hea meel, et Ta saab lõpuks tegeleda patuga
ja tõmmata kõigele kurjusele ning halvale siin ilmas, joone alla.
See kohtumõistmine toob endaga kaasa rõõmu.
Miks?
Mäletate, mida me õppisime Sakarja raamatust?
Sakarja toob esile kohtumõistmise Jumalariigi heaks.
Nii on ka Jumala raev ja viha Jumalariigi heaks.
Nii näeme, kuidas peale Jumala viha
tuleb suur tähistamine.
Seetõttu kasutataksegi veini
nii rõõmu kui kohtumõistmise kirjeldamiseks,
sest kohtumõistmine on see,
mis toob kaasa rõõmu ja Jumalariigi rajamise.
Vaatame uuesti Ilmutuse 14:18-19:
Hakka tööle oma vaheda sirbiga
ning lõika maha ilmamaa viinapuu kobarad,
sest selle marjad on küpsed!”
Ja ingel pistis oma sirbi ilmamaa külge
ning lõikas paljaks ilmamaa viinamäe
ning viskas marjad Jumala raevu suurde surutõrde.
Ja surutõrt sõtkuti väljaspool linna"
Siin on oluline mõista seda "väljaspool linna" mõistet.
Kui olete usin Piibli lugeja,
mäletate kindlasti Piiblist seda 10 neitsi lugu.
5 neist olid targad ja 5 rumalad.
Rumalad polnud valmis
ja nii ei pääsenud nad ka pidumajja ja pulmapeole.
Nad jäid välja ja heideti linnast välja.
Ilmutuse raamatus on samuti näha,
et väljaspool Püha linna on kohtumõistmise paik.
See on see, millest siin räägitakse.
Et Jumala kohtumõistmise, viha ja raevu surutõrs
saab olema väljaspool linna.
Jumala kohtumõistmine ja viha langevad väljaspool Jeruusalemma.
Vaatame 20. salmi lõppu:
"...ning tõrrest voolas välja verd hobuste valjastest saadik
tuhat kuussada vagu maad." mis teeb u 200 meetrit.
Kui see kõik kokku panna,
siis me räägime 180-200-meetrisest vahemaast.
Mõelgem sellele hetkeks.
Me näeme siin midagi,
mida hakkame ka uurima mõne nädala pärast,
nähes Ilmutuse 16. peatükis Harmagedooni lahingut.
Me saame nägema seost Jumala kohtumõistmise ja viha vahel
ning lahingu vahel, mis saab sündima Harmagedoonis.
Jeruusalemma heaolu seisukohalt on tegu strateegilise paigaga.
Kuhu see kõik viib?
Peate mõistma siin üht tõde.
Jeruusalemma pärast tuleb lahing.
Miks?
Enam kui midagi muud
tuntakse Jeruusalemma Jumala linnana -
Tema kummardamise paigana.
Nagu juba varem räägitud, on Harmagedoon paik,
mis on seotud Jeruusalemmaga ja lahinguga selle pärast,
mis kõik on seotud Jumala kummardamisega.
Seetõttu ei väsi ma kordamast,
et Ilmutuse raamat taandub kahele olulisele asjale.
Jeesuse isiku tundmisele -
sellele, milline on Ta loomus, kes Ta on
ja kuidas peaksime Teda mõistma.
Miks?
Et meil oleks vaid üks mõistuse teadmine?
Üldse mitte.
Kogu asja mõte on selles,
et see teadmine ja tarkus mõjutaks me elu selliselt,
et me teeksime midagi.
Et kasutaksime kogu oma olemust ja Püha Vaimu võidmist selleks,
et ülistada Jumalat
ja muuta oma elud elavaks ohvriks
ja Jumalale meelepäraseks teenimiseks.
See on see, mida peaksime tegema - ülistama Jumalat.
Kuid me ohver peaks ka olema Jumalale meelepärane.
Küsimus pole selles,
mida me peame õigeks ja mis tundub meile loogiline ja hea.
Ei.
Me peame alistuma Jumala juhistele.
Kui inimesed teevad, mida tahavad, paludes sellele Jumala õnnistust,
siis see on kui ebajumala teenimine.
Nii on Ilmutuse raamatu eesmärgiks anda meile õige arusaam Jeesusest,
et see tõde muudaks me elu ja me ülistaks Teda nii tões kui vaimus
Ja et inimesed näeks,
millise muutuse lunastus saab tuua kellegi ellu.
Kas su elu on tunnistus sellest?
Oled sa kogenud seda lunastust?
Kui ei, lähed igavesse hukatusse.
Me aeg on tänaseks läbi, aga kohtume taas järgmisel korral!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas